

**ОБЯВА**

**ЗА ОТКРИВАНЕ НА ПРОЦЕДУРА ЧРЕЗ ПОДБОР НА ПРОЕКТИ**

**BG16RFOP001-2.003 „ЕНЕРГИЙНА ЕФЕКТИВНОСТ В ПЕРИФЕРНИТЕ РАЙОНИ-3”**

**ПО ПРИОРИТЕТНА ОС 2: „ПОДКРЕПА ЗА ЕНЕРГИЙНА ЕФЕКТИВНОСТ В ОПОРНИ ЦЕНТРОВЕ В ПЕРИФЕРНИТЕ РАЙОНИ“**

Управляващият орган на Оперативна програма „Региони в растеж“ (ОПРР) 2014 – 2020 г. обявява процедура за предоставяне на безвъзмездна финансова помощ чрез подбор на проекти *„BG16RFOP001-2.003 „Енергийна ефективност в периферните райони-3“*по Приоритетна ос 2 „Подкрепа за енергийна ефективност в опорни центрове в периферните райони“на ОПРР 2014-2020 г. и кани допустимите кандидати да подадат проектни предложения.

Допустими кандидати по процедурата са общините на 28 града опорни центрове от 4-то ниво на националната полицентрична система съгласно Националната концепция за пространствено развитие за периода 2013-2025 г. (НКПР), които изрично са посочени като бенефициенти на помощта в ОПРР 2014-2020: Ботевград, Берковица, Белоградчик, Генерал Тошево, Девин, Елхово, Златоград, Ивайловград, Крумовград, Козлодуй, Карнобат, Мездра, Малко Търново, Никопол, Нови пазар, Нова Загора, Поморие, Попово, Пещера, Провадия, Разлог, Сандански, Свиленград, Самоков, Севлиево, Троян, Тутракан, Червен бряг.

Процедурата е насочена към продължаване и надграждане на инвестициите за повишаване на енергийната ефективност в обществени и жилищни сгради в опорните центрове от 4-то ниво на националната полицентрична система. Основните допустимите дейности са насочени към изпълнение на мерки за енергийна ефективност в допустими за финансиране публични сгради на държавната и общинската администрация, както и към общински сгради от образователната, културната и социалната инфраструктура и в многофамилни жилищни сгради. По процедурата предимство се дава на жилищните сгради, предвид че към настоящия момент ОПРР 2014-2020 е единствената програма, която подкрепя с безвъзмездни средства дейности за енергийна ефективност на многофамилни жилищни сгради. В тази връзка отпада ограничението за финансиране само на сгради с до 35 самостоятелни обекта, което разширява обхвата на допустимите за финансиране сгради с всички, които отговарят на изискванията за многофамилна жилищни сгради, включително с над 35 самостоятелни обекти.

Дейностите, които ще се финансират по процедурата ще доведат до подобряване на енергийните и експлоатационните характеристики на обществените и жилищните сгради в целевите територии, което ще позволи устойчивото им управление и поддръжка и намаляване на крайното потребление на енергия. Подобрените екологични показатели в резултат на спестените вредни емисии в атмосферата пряко и осезаемо ще подобрят качеството на живот и условията на средата в малките градове – опорни центрове на полицентричната система съгласно НКПР.

Всеки кандидат по процедурата може да подаде до 3 (три) проектни предложения. Няма ограничение в броя и вида на обектите на интервенция, които може да бъдат подадени в едно проектно предложение. Всяко проектно предложение може да включва както многофамилни жилищни сгради, така и публични сгради.

Минималният размер на БФП за проектно предложение е 200 000 лева, а максималният размер на БФП по всеки индивидуален проект не може да надхвърля 1 500 000 лева.

Насоки за кандидатстване и пакетът с документи към тях е публикуван на интернет страницата на ОПРР: [*http://www.bgregio.eu/*](http://www.bgregio.eu/) в меню: Начало > ОП „Региони в растеж“ 2014-2020 > Актуални процедури: *Процедура на подбор на проекти BG16RFOP001-2.003 „Енергийна ефективност в периферните райони-3”*, както и в Информационната система за управление и наблюдение на средствата от Европейските структурни и инвестиционни фондове за периода 2014 – 2020 г. (ИСУН 2020) <https://eumis2020.government.bg>.

Крайният срок за подаване на проектни предложения по процедурата е до 19:00 часа на 27.03.2020 г.

Кандидатите по процедурата могат да искат разяснения по Насоките за кандидатстване в срок до 3 (три) седмици преди изтичането на крайния срок за кандидатстване. Разясненията се съобщават в срок до 2 (две) седмици преди изтичането на крайния срок за кандидатстване.

**ДЕНИЦА НИКОЛОВА /П/**

**ЗАМЕСТНИК-МИНИСТЪР И**

**РЪКОВОДИТЕЛ НА УО НА ОПРР**